Лихварка/6
ПОЈАВА VI

СТАВРЕ (сам): Двије стотине и педесет дуката, дакле 50 одбија! Лијепо, Ставре ће и на то пристати. Де, голубице моја, Јела је твоја једина рођака, па коме ћеш толики новац, ако не њој? А што се тиче твоје удадбе, нема од тога ништа; удесићемо ми већ, да се то поквари. — Чисто замишљам, са каквим поносом сједим међ’ удвојеним бачвама пуним вина; јер кад добијем Јелу, тада ће бити више буради. Бадава, педесет дуката поклоних само за она два лијепа, шилераста ока. Хе, хе, хе, Ставре, море Ставре! Ама шта радиш то? Збиља се жениш? Та како ће то лијепо бити, кад почну око тебе пијукати неколико комада малих Ставрића. Хм! Дјевојка као да ме баш не гледа најбоље! А шта ми фали? Имам радњу, новаца, и кад год ми је воља смијем да гласам за и против кмета. Нека, нека, научиће се она на мене. Ко зна можда се и стиди! а осим тога она је послушно дијете, па кад једном постане моја ствар, располагаћу с њом по вољи. (Оде у противну собу.)

Лихварка